útsannā vā́ eté paśávo yadvai kiṃcótsannamiyaṃ tásya sárvasya pratiṣṭhā tadyatraité paśávo gatāstáta enānádhi sámbharāma íti na táthā kuryādyo vā́ etéṣāmāvŕ̥taṃ ca brā́hmaṇaṃ ca ná vidyāttásyaita útsannāḥ syuḥ sá etā́neva páñca paśūnā́labheta yā́vadasya váśaḥ syāttā́nhaitā́nprajā́patiḥ prathamá ālebhe śyā́parṇaḥ sāyakāyanò 'ntamó 'tha ha smaitā́nevā́ntareṇā́labhanté 'thaitárhīmau dvā́vevā́labhyete prājāpatyáśca vāyavyáśca táyoráto brā́hmaṇamudyate